Ranchi : ऑल इंडिया कांग्रेस कमेटी (AICC) की राष्ट्रीय सचिव सह महागामा विधायक दीपिका पांडेय सिंह ने झारखंड पुलिस की कार्यशैली पर सवाल उठाया है. कोयला चोरी की एक घटना पर रामगढ़ विधायक ममता देवी द्वारा पुलिसिया जांच की मांग और उसपर अब तक कोई कार्रवाई नहीं किये जाने से नाराज दीपिका ने यह सवाल उठाया है. उन्होंने राज्य के मुखिया हेमंत सोरेन से भी पूछा है कि मुख्यमंत्री जी, क्या पुलिस को निर्देश दिया गया है कि वे विधायकों की नहीं सुनें.
 ममता देवी ने शुक्रवार को बताया था कि रामगढ़ जिला के कुजू ओपी क्षेत्र में बीते 29 जून को कोयला से लदे सात ट्रकों को जिला पुलिस ने छापामारी कर पकड़ा था. यह कोयला रांची के खलारी से लोड करके रामगढ़ के गोला स्थित आईपीएल पावर प्लांट ले जाया जाना था. इसे बाद में जिला पुलिस ने पकड़ा. ममता देवी के मुताबिक बाद में कोयला लदे सभी ट्रकों को पुलिस ने बिना किसी कार्रवाई या एफआईआर किये दर रात छोड़ दिया. यह कोयला तस्करी का मामला लगता है. ममता ने इसी मुद्दे को उठाते हुए पुलिस से दोषियों के खिलाफ कार्रवाई की मांग की थी.
 कोयला चोरी और उसमें संलिप्त लोगों पर अभी तक कोई कार्रवाई नहीं होती देख दीपिका ने पुलिस की कार्यशैली पर सवाल उठाया है. दीपिका ने कहा है कि यह पुलिस की निष्क्रियता है या जानबूझकर किसी के इशारे पर इन अवैध ट्रकों को पार कराया जा रहा है. खुद एक विधायक ने इसका संज्ञान लेते हुए कार्रवाई की मांग की, लेकिन अभी तक कोई कार्रवाई नहीं हुई. इसी पर दीपिका ने कहा है कि मुख्यमंत्री जी, क्या पुलिस को यह निर्देश है कि वे विधायकों की नहीं सुने.
 
Ranchi : ऑल इंडिया कांग्रेस कमेटी की राष्ट्रीय सचिव सह महागामा विधायक दीपिका पांडेय सिंह ने झारखंड पुलिस की कार्यशैली पर सवाल उठाया है. कोयला चोरी की एक घटना पर रामगढ़ विधायक ममता देवी द्वारा पुलिसिया जांच की मांग और उसपर अब तक कोई कार्रवाई नहीं किये जाने से नाराज दीपिका ने यह सवाल उठाया है. उन्होंने राज्य के मुखिया हेमंत सोरेन से भी पूछा है कि मुख्यमंत्री जी, क्या पुलिस को निर्देश दिया गया है कि वे विधायकों की नहीं सुनें. ममता देवी ने शुक्रवार को बताया था कि रामगढ़ जिला के कुजू ओपी क्षेत्र में बीते उनतीस जून को कोयला से लदे सात ट्रकों को जिला पुलिस ने छापामारी कर पकड़ा था. यह कोयला रांची के खलारी से लोड करके रामगढ़ के गोला स्थित आईपीएल पावर प्लांट ले जाया जाना था. इसे बाद में जिला पुलिस ने पकड़ा. ममता देवी के मुताबिक बाद में कोयला लदे सभी ट्रकों को पुलिस ने बिना किसी कार्रवाई या एफआईआर किये दर रात छोड़ दिया. यह कोयला तस्करी का मामला लगता है. ममता ने इसी मुद्दे को उठाते हुए पुलिस से दोषियों के खिलाफ कार्रवाई की मांग की थी. कोयला चोरी और उसमें संलिप्त लोगों पर अभी तक कोई कार्रवाई नहीं होती देख दीपिका ने पुलिस की कार्यशैली पर सवाल उठाया है. दीपिका ने कहा है कि यह पुलिस की निष्क्रियता है या जानबूझकर किसी के इशारे पर इन अवैध ट्रकों को पार कराया जा रहा है. खुद एक विधायक ने इसका संज्ञान लेते हुए कार्रवाई की मांग की, लेकिन अभी तक कोई कार्रवाई नहीं हुई. इसी पर दीपिका ने कहा है कि मुख्यमंत्री जी, क्या पुलिस को यह निर्देश है कि वे विधायकों की नहीं सुने.